EkBass/fiwiki-20250220-pages-articles huggingface dataset:
Kuonoankeriaat

Kuonoankeriaat (Serrivomeridae) on ankeriaskaloihin kuuluva heimo. Heimon lajeja tavataan syvistä vesistä Atlantin, Intian valtameren ja Tyynenmeren alueilta. ==Lajit ja anatomia== Kuonoankeriaiden heimoon kuuluu 2 sukua ja 10 lajia. Lajeja ovat muun muassa kuonoankerias (Serrivomer sector) ja mustakuonoankerias (S. brevidentatus). Kooltaan heimon kalat kasvavat suurimmillaan noin 60-76 cm pitkiksi. Ruumiinrakenteeltaan ne ovat pitkulaisia ja tunnusomainen piirre on litteä pää ja pitkä kuono ja leuat. Leuoissa on pieniä hampaita sahamaisina rivistöinä. Aikuisilla koirailla leuat ovat surkastuneet. Selkäevä- ja peräevä ovat pitkät ja yhtyneet pyrstöevän kanssa. Selkäevä on hieman peräevää lyhyempi. Kuonoankeriaiden silmät ovat kookkaat. Heimon lajit ovat suomuttomia ja kylkiviiva on epätäydellinen. Väriltään kuonoasnkerialajit ovat tummanruskeita tai mustia ja suomuissa on hopeanhohtoinen kiilto. ==Levinneisyys== Kuonoankeriaita tavataan lämpimistä ja lauhkeista vesistä Atlantista, Intian valtamerestä ja Tyynestämerestä. Ne elävät yleensä 500-1 000 metrin syvyydessä merenpinnasta. ==Lähteet== Luokka:Ankeriaskalat
Koski (Hattula)

Koski on kylä Hattulan kunnassa Kanta-Hämeessä. Nimensä se on saanut kylän lävitse virtaavasta joesta ja koskista. Kosken kylässä sijaitsee vuoteen 2011 asti toiminut Mauri Sariolan koulu (entinen Kosken koulu).http://yle.fi/uutiset/hattula_sulkee_mauri_sariolan_ja_pelkolan_koulut/1696092 ==Lähteet== Luokka:Hattulan kylät
Amerikan pastillit

Amerikan pastillit ovat Fazerin valmistamia suklaamakeisia. Pastillit valmistetaan Lappeenrannassa Saimaan rannalla sijaitsevassa tehtaassa. Pastillit ovat kiekonmallisia raemakeisia, joiden sisällä on maitosuklaata. Niitä on kolmea eri väriä: oranssia, vihreää ja liilaa. Pastilleja on saatavana 175 gramman pussissa sekä 50 gramman rasiassa. Lisäksi niitä myydään 2,4 kilogramman laatikossa. Suklaayhdistyksen sivuilla Amerikan pastillien makuarvioiden keskiarvo on vierailijoilla 3,66/5,0 ja 3,27/5,0 sivuston jäsenillä. ==Lähteet== Luokka:Fazerin makeiset Luokka:Suklaamakeiset
Sininen Snellman

Sininen SnellmanMäkelä, s.182 oli Oskar Nylanderin vuonna 1849 maalama J. V. Snellmanin muotokuva, joka tuhoutui Ostrobotnian tulipalossa vuonna 2008. Oululainen Nylander matkusti Kuopioon keväällä 1849 maalatakseen muotokuvia Kellgrenin ja Frosteruksen perheiden jäsenistä. Kauppias August Kellgrenin ensimmäinen vaimo oli ollut Nylanderin täti. Kuopion yläalkeiskoulun rehtorina toiminut J. V. Snellman oli Kellgrenien hyvä ystävä ja näin Nylander lienee saanut mahdollisuuden myös Snellmanin muotokuvan maalaamiseen. Snellmanin itsensä mukaan maalaus tehtiin nimenomaan Nylanderin pyynnöstä, koska tämä oli työn puutteessa.Mäkelä, s.182-183 Biedermeier-tyylin maalaus esittää 42-vuotiasta Snellmania kirjoittamassa sulkakynällä sinisessä työtakissa. Hänen edessään on lakikirja. Snellmanin olemuksesta heijastuu hänen elämäntilanteestaan johtuva huoli. Mallina oleminen ei myöskään miellyttänyt Snellmania, niinpä Nylander säästi Snellmanin aikaa käyttämällä Ch. E. Frosteruksen kättä Snellmanin käden mallina.Mäkelä, s.184 Pohjalainen Osakunta maksoi maalauksesta Nylanderille 25 ruplaa Tornion piirilääkärin C. R. Ehrströmin kuvataiteiden tukemiseen lahjoittamista varoista.Mäkelä, s.183-184 Ostrobotnian toisen kerroksen Snellman-kabinetissa syttyi 29. marraskuuta 2008 tulipalo, joka tuhosi kabinetin täysin ja sen mukana Sinisen Snellmanin sekä myös Fredric Westinin maalaaman Frans Mikael Franzénin muotokuvan. == Lähteet == * === Viitteet === Luokka:Suomalaiset maalaukset Luokka:Muotokuvamaalaukset Luokka:Johan Vilhelm Snellman
70-vuotismuhennos

70-vuotismuhennos (engl. Septuagenarian Stew: Stories & Poems) on Charles Bukowskin vuonna 1990 julkaistu novelli- ja runokokoelma. Kirjan julkaisi suomennettuna Sammakko vuonna 2012 ilman runoja. Teoksen runoja on julkaistu aiemmissa Sammakon Bukowski runokokoelmissa Eläkeläinen Kaliforniasta ja 234 runoa.Fennica-tietokanta, Eläkeläinen Kaliforniasta.Fennica-tietokanta, 234 runoa. ==Lähteet== Luokka:Vuoden 1990 kirjat Luokka:Yhdysvaltalaiset novellikokoelmat Luokka:Charles Bukowski
Puukaasuliesi

Puukaasuliesi (englanniksi wood gas stove) on pyrolyysissa muodostuvan puukaasun polttamiseen perustuva keitin. Kaasuttamalla polttoaineena käytettävä biomassa, kuten puu, saavutetaan kaasulla keittämisen etuja ja voidaan hyödyntää monenlaisia polttoaineita. Kaasuttaminen tehostaa polttoaineen käyttöä verrattuna avotulella tai perinteisessä tulisijassa tapahtuvaan polttamiseen. Reedin ja Larsonin kehittämä puukaasuliesi perustuu "käännettyyn alavetokaasuttimeen" (inverted downdraft gasifier). Erityisesti kehittyviin maihin tarkoitetun lieden käyttämä puukaasutin eroaa toimintaperiaatteeltaan sekä runsaasti tervaa muodostavista ylävetokaasuttimista että perinteisistä esimerkiksi häkäpönttöautoissa käytetyistä alavetokaasuttimista.Reed & Larson 1996, 2 Lieden toiminta perustuu ilman vapaaseen virtaukseen, toisin kuin useimmat muut puukaasuttimet, joissa käytetään imua tai puhallusta. Liesi koostuu esimerkiksi kahdesta sisäkkäisestä "astiasta", joista sisempää nimitetään kaasusydämeksi (gas wick).Reed & Larson 1996,3 Kiinteä polttoaine palaa ulommassa astiassa epätäydellisesti eli tapahtuu pyrolyysi. Siinä muodostuva hiilidioksidi pelkistyy hiilikerroksessa hiilimonoksidiksi, joka virtaa astioiden välisessä tilassa ylöspäin ja lisäilmaa saatuaan palaa lieden yläosassa. Reedin ja Larsonin lieden yksinkertaista mallia ei uudelleentäytetä tai kohenneta käyttökerran aikana. Lieden pohjalla oleva arina turvaa pyrolyysissa tarvittavan ilman saannin pohjassa olevista ilmarei'istä, jotka voivat olla säädettäviä.Reed & Larson 1996,4 ==Lähteet== * ===Viitteet=== ==Aiheesta muualla== * Materiaali sisältää pienen puukaasukäyttöisen retkikeittimen rakennusohjeet Luokka:Tulisijat Luokka:Bioenergia
Fetarbitaali

Fetarbitaali eli fenetarbitaali on barbituraattijohdannainen lääkeaine. Sillä on kouristuksia ehkäisevä vaikutus ja se on sedatiiviselta vaikutukseltaan muita barbituraatteja miedompi. Sillä mielletään olevan muita samankaltaisia aineita pienempi väärinkäyttöpotentiaali.Eddy NB, Halbach H, Isbell H, Seevers MH. Drug dependence: Its significance and characteristics. Bulletin of the World Health Organisation. 1965;32:721–733. Fetarbitaalin kemiallinen kaava on C14H16N2O3, CAS-numero 357-67-5 ja moolimassa 260,288 g/mol. == Lähteet == Luokka:Barbituraatit
Lounaalla

Lounaalla (engl. The Captain is Out to Lunch and the Sailors Have Taken Over the Ship) on Charles Bukowskin vuonna 1998 postuumisti julkaistu päiväkirjamerkintöjä sisältävä teos. Päiväkirja kattaa ajanjakson 28. elokuuta 1991 – 27. helmikuuta 1993 ja sen on kuvittanut sarjakuvataiteilija Robert Crumb. Suomeksi kirjan julkaisi Sammakko Seppo Lahtisen suomentamana vuonna 1999. Kirja sisältää myös toukokuussa 1990 kirjoitetun tekstin Hulluuteni (My Madness) teoksesta Betting on the Muse. Pokkaripainos julkaistiin vuonna 2011. ==Lähteet== Luokka:Charles Bukowski Luokka:Päiväkirjat Luokka:Vuoden 1998 kirjat
Metarbitaali

Metarbitaali on barbituraattijohdannainen lääkeaine. Sen patentoi Emil Fischer vuonna 1905 työskennellessään Merckille.US Patent 782742 Metarbitaalilla on kouristuksia ehkäisevä vaikutus ja sitä on käytetty epilepsian hoidossa. Sillä on samankaltainen vaikutus fenobarbitaalin kanssa. Metarbitaalia myytiin nimellä Gemonil vuosina 1952–1990. Metarbitaalin kemiallinen kaava on C9H14N2O3, CAS-numero 50-11-3 ja moolimassa 198,219 g/mol. == Lähteet == == Aiheesta muualla == *PubChem: Metharbital *DrugBank: Metharbital *Kyoto Encyclopedia of Genes and Genomes (KEGG): Metharbital Luokka:Barbituraatit
Metoheksitaali

Metoheksitaali (metoheksitoni) on barbituraattijohdannainen lääkeaine. Se on luokiteltu lyhyt- ja nopeavaikutteiseksi ja samankaltaiseksi tiopentaalinatriumin kanssa. Sen eliminaation puoliintumisaika on 5,6 ± 2,7 minuuttia. Metoheksitaalia myytiin nukutuslääkkeenä nimellä Brevital. Sitä on käytetty anestesia-aineena ja rauhoitusaineena esimerkiksi hammaslääkärissä. == Aiheesta muualla == *PubChem: Methohexital *DrugBank: Methohexital *Kyoto Encyclopedia of Genes and Genomes (KEGG): Methohexital *ChemBlink: Methohexital Luokka:Anestesiologia
Lee Chun-Pyo

Lee Chun-Pyo (; s. 9. kesäkuuta 1951) on eteläkorealainen entinen lentopalloilija. Hän osallistui Montréalin olympialaisiin 1976, joissa Etelä- Korea sijoittui kuudenneksi. Lee toimii nykyään maajoukkueen managerina. == Lähteet == * Leen profiili sports-reference.com -sivustolla Luokka:Eteläkorealaiset lentopalloilijat Luokka:Vuonna 1951 syntyneet Luokka:Elävät henkilöt
Rauno Tirri

Rauno Jaakko Tirri (22. toukokuuta 1935 Sakkola – 4. heinäkuuta 2021 Naantali)Kuolinilmoitus, Rauno Jaakko Tirri, Turun Sanomat, 2021, No 203, sivu 22, julkaistu 25.7.2021Kuolinilmoitus, Rauno Jaakko Tirri, Rannikkoseutu, 2021, No 45, sivu 23, julkaistu 23.7.2021Mikko Rönnholm, Viisaan Rauno Tirrin muisto elää, SDP-Naantali 30.7.2021, viitattu 5.3.2024 oli Turun yliopiston eläinfysiologian professori ja tietokirjailija.Biologian sanakirja, Volter, Utu.fi, viitattu 5.3.2024 Vuonna 1994 hän sai Suomen Leijonan ritarikunnan ensimmäisen luokan ritarimerkin ja vuonna 2002 yhdessä muiden tekijöiden kanssa tiedonjulkistamisen valtionpalkinnon teoksesta Biologian sanakirja. Tirri syntyi Sakkolassa, Karjalassa ja muutti perheineen Naantaliin vuonna 1941. Hän valmistui ylioppilaaksi Naantalin yhteiskoulusta vuonna 1954 ja opiskeli sen jälkeen biologiaa Turun yliopistossa, josta valmistui filosofian maisteriksi vuonna 1960. Tirri väitteli tohtoriksi vuonna 1966 ja jatkoi tutkimusta ja opetusta Turun yliopistossa eläkkeelle jäämiseensä, vuoteen 1997, saakka. Naantalissa asunut Tirri asui myös Raisiossa ja Turussa ja vuoden Englannissa. Rauno Tirri oli naimisissa Seija Tirrin kanssa, joka oli teollisuuslaitosten ulkomaankirjeenvaihtaja ja kääntäjä. == Teokset == * * * * * * * Tirri, Rauno: Johannes – ihmisen ääni Suomen Turusta A.D. 1460–1536. Naantali; 2015, ISBN 978-952-93-5565-5 *Tirri, Rauno: Vieno, Marja: Joka keittiön maustekirja – Hyvinvointia mausteista, Rauno Tirri 2018, ISBN 978-952-94-1258-7 *Tirri, Rauno: Taiteilija, 2018. Näytelmäkäsikirjoitus turkulais-naantalilaisen kuvataiteilijan Erik Aschan-Rauthovin elämästä ja taiteesta. Kantaesitys Naantalin Teatterissa 1.12.2018 == Lähteet == Luokka:Turun yliopiston matemaattis-luonnontieteellisen tiedekunnan professorit Luokka:Suomalaiset tietokirjailijat Luokka:Suomalaiset eläintieteilijät Luokka:Suomalaiset fysiologit Luokka:Suomalaiset professorit Luokka:Vuonna 1935 syntyneet Luokka:Vuonna 2021 kuolleet
Tirri

Tirri voi tarkoittaa seuraavaa: *Suomalainen sukunimi, jonka nimenkantajia ovat muun muassa: ** Kalervo Tirri (1915–2003), jääpalloilija, valmentaja, urheilujärjestövaikuttaja, toimittaja, nuoriso- ja sosiaalityön kehittäjä ja sosiaalineuvos ** Kirsi Tirri (s. 1961), teologi, kasvatustieteilijä ja professori ** Rauno Tirri (1935–2021), eläinfysiologian professori ja tietokirjailija ** Toni Tirri (1980–2014), sarjakuvantekijä *Tirrikastike, kirkaslieminen, erittäin rasvainen possua sisältävä kastike. Luokka:Sukunimet
Eugene Botes

Eugene Botes (s. 9. kesäkuuta 1980 Vanderbijlpark) on eteläafrikkalainen uimari. Botes asui Etelä-Afrikassa kunnes muutti 13-vuotiaana Yhdysvaltoihin Pennsylvaniaan, ja hänellä on myös Yhdysvaltain kansalaisuus. Hän ui seuratasolla Pennsylvanian osavaltionyliopiston joukkue Nittany Lionsissa. Botes kilpaili seuransa ensimmäisenä uimarina MM-kisoissa ja universiadeissa vuonna 2003, ja osallistui myös vuoden 2004 olympialaisiin. Hän oli Ateenassa pidetyissä olympiakisoissa 100 metrin perhosuinnissa 30. ja kisasi maansa 4 × 100 metrin sekaviestijoukkueessa, joka sijoittui kolmanneksitoista. == Lähteet == Luokka:Eteläafrikkalaiset uimarit Luokka:Vuonna 1980 syntyneet Luokka:Elävät henkilöt
Rachel Schill

Rachel Schill (s. 9. kesäkuuta 1982 Kitchener, Kanada) on kanadalainen softballpelaaja. Hän pelasi Kanadan joukkueessa Ateenan olympialaisissa 2004, joissa Kanada sijoittui viidenneksi. == Lähteet == * Schillin profiili sports- reference.com -sivustolla Luokka:Kanadalaiset softballpelaajat Luokka:Vuonna 1982 syntyneet Luokka:Elävät henkilöt
Gisle Fenne

Gisle Oddvar Fenne (s. 9. kesäkuuta 1963 Voss) on norjalainen entinen ampumahiihtäjä. Hän edusti seuratasolla Voss Skiskyttarlagia. Fenne osallistui Calgaryn olympialaisiin 1988, joissa hän kilpaili maansa kuudenneksi sijoittuneessa viestijoukkueessa ja oli 20 kilometrin matkalla 30. ammuttuaan viisi laukausta ohi. Hän sai seuraavana vuonna MM-kisoissa normaalimatkalta hopeaa ja viestistä pronssia. Fenne oli viestissä MM-pronssilla jälleen Lahdessa 1991 ja sai seuraavana vuonna joukkuekilpailusta hopeaa MM- kilpailuissa Novosibirskissä. Hän sijoittui 20 kilometrillä yhdeksänneksi ja oli mukana Norjan 4 × 7,5 kilometrin viestijoukkueessa, joka oli kisan viides. == Lähteet == Luokka:Norjalaiset ampumahiihtäjät Luokka:Vuonna 1963 syntyneet Luokka:Elävät henkilöt
János Juszkó

János Juszkó (9. kesäkuuta 1939 Szeged – 2. toukokuuta 2018Elhunyt Juszkó János olimpikon kerékpárosunk ) oli unkarilainen maantiepyöräilijä. Hänen seuransa oli budapestilainen BVSC. Juszkó osallistui Tokion olympialaisiin 1964, joissa hän oli maantieajon 24. ja ajoi 100 kilometrin joukkueaika- ajossa, jossa Unkari sijoittui kahdenneksitoista. == Lähteet == * Juszkón profiili sports-reference.com -sivustolla Luokka:Unkarilaiset maantiepyöräilijät Luokka:Vuonna 1939 syntyneet Luokka:Vuonna 2018 kuolleet
Ijäs

Ijäs on suomenkielinen sukunimi. Tunnettuja nimenkantajia ovat: * Aura Ijäs (s. 1981), sarjakuvapiirtäjä * Jan Ijäs (s. 1975), elokuvaohjaaja, käsikirjoittaja ja tuottaja * Jorma Ijäs (s. 1945), yritysjohtaja, kauppaneuvos * Juhani Ijäs (s. 1985), jääkiekkovalmentaja * Kaisa Ijäs (s. 1977), runoilija * Matti Ijäs (s. 1950), käsikirjoittaja ja elokuvaohjaaja * Mikko Ijäs (s. 1978), kuvataiteilija ja taiteentutkija * Yrjö Ijäs (s. 1935), kuulantyöntäjä
Anna Snellman-Kaila

Anna Lovisa Snellman-Kaila (o.s. Snellman; 18. toukokuuta 1884 Viipuri – 5. huhtikuuta 1962 Helsinki) oli suomalainen taidemaalari. Snellman-Kailan vanhemmat olivat J. V. Snellmanin poika, senaattori Anders Henrik Snellman, sekä Anna Maria Alfthan. Snellman-Kaila oli avioliitossa Eino Kailan kanssa, ja tästä liitosta heille syntyi yksi poika, suurlähettiläs ja pankinjohtaja Olli Kaila. == Lähteet == ==Aiheesta muualla== *Anna Snellman-Kaila Kuvataiteilijamatrikkelissa. *Anna Snellman (1884–1962). Genealogy. * Anna Snellmanin puheilla, Kansan kuvalehti, 21.10.1932, nro 43, s. 12, Kansalliskirjaston digitaaliset aineistot * Anna Snellman : Keväinen Wien, Suomen Kuvalehti, 16.06.1934, nro 25, s. 14, Kansalliskirjaston digitaaliset aineistot * Anna Snellman : Siena, Suomen Kuvalehti, 17.12.1934, nro 51-52, s. 22, Kansalliskirjaston digitaaliset aineistot Luokka:Suomalaiset taidemaalarit Luokka:Vuonna 1884 syntyneet Luokka:Vuonna 1962 kuolleet
Manuel Barroso

Manuel José Lopes Pinto Barroso (s. 9. kesäkuuta 1964 Lissabon) on portugalilainen entinen nykyaikainen viisiottelija. Barroso osallistui olympialaisiin ensimmäistä kertaa Los Angelesissa 1984, jossa hän oli henkilökohtaisen kilpailun 49. ja kilpaili myös joukkuekilpailussa, jossa Portugali oli 16:s. Hän sijoittui henkilökohtaisessa kisassa 34:nneksi Soulin kisoissa 1988, 53:nneksi Barcelonassa 1992 ja 19:nneksi Atlantassa 1996. Barroso on toiminut oman uransa jälkeen Portugalin nykyaikaisen viisiottelun liiton presidenttinä. == Lähteet == Luokka:Portugalilaiset nykyaikaiset viisiottelijat Luokka:Vuonna 1964 syntyneet Luokka:Elävät henkilöt
Tilemsin laakso

Tilemsin laakso () on tasankomainen kuivunut jokilaakso Malin Kidalin ja Gaon alueilla. Se ulottuu pohjois-eteläsuunnassa Adrar des Ifoghas -vuoriston länsipuolelta Nigerjoelle. Pohjoisosa kuuluu Saharaan ja eteläosa Sahelin vyöhykkeeseen. Seudulla on runsaat pohjavesivarat, mutta pintavedet käsittävät vain sateiden jälkeen nopeasti kuivuvia vadeja ja lampia. Kasvillisuus koostuu etupäässä pensaista ja heinäkasveista. Bouremin piirin Tarkintin kunnassa sijaitsee suuri fosfaattiesiintymä. Laakson kautta kulkee Gaosta Kidaliin sekä Tessalitin kautta Algeriaan johtava tie. Seudulla asuvat tuaregit harjoittavat etupäässä paimentolaisuuteen perustuvaa karjanhoitoa. Karkarichinkatissa noin 45 kilometriä Gaosta pohjoiseen on arkeologinen löytöpaikka, joka on ajoitettu neljännelle vuosituhannelle ennen ajanlaskun alkua. Sen muinaiset asukkaat harjoittivat metsästystä, kalastusta ja karjanhoitoa, valmistivat keramiikkaa ja pieniä eläinhahmoja. ==Lähteet== Luokka:Malin maantiede
Tähtiympyrä

Tähtiympyrä on merkki, jossa tähdet muodostavat ympyräkuvion. Sitä on käytetty vertauskuvana yhtenäisyydelle, tasapainolle ja yhteisöllisyydelle. Se on myös usein osana ikoneissa. Raamatussa kerrotaan naisesta, jolla oli "pään päällä seppeleenä kaksitoista tähteä". Lukua 12 on pidetty yhtenäisyyden ja täydellisyyden vertauskuvana. Muun muassa Euroopan lipussa on tähtiympyräkuvio. Tähtien määrällä ei ole mitään tekemistä EU:n jäsenmaiden määrän kanssa. == Lähteet == Luokka:Symbolit Luokka:Euroopan unionin symbolit
Kawasaki Ki-100

Kawasaki Ki-100 Goshikisen oli keisarillisen Japanin armeijan ilmavoimien yksimoottorinen hävittäjälentokone toisessa maailmansodassa. Tyyppi kehiteltiin Kawasaki Ki-61:sta vaihtamalla rivimoottori tähtimoottoriksi. Ki-100:n suunniteltiin asennettavaksi Kawasakin Ha-140-moottori, mutta liittoutuneiden ilmapommitukset tuhosivat Akashin moottoritehtaan. Lisäksi Ha-140 oli toimintavarmuudeltaan epäluotettava ja alitehoinen korkeatorjuntaan. Uudeksi moottorityypiksi valittu 1 500 hevosvoiman Mitsubishi Ha-112-II -tähtimoottori asennettiin 275:een koneeseen.Mondey: s. 147 Jonkin verran B-29:aa nopeammin lentänyt (590 km/h, joidenkin viitteiden mukaan sitä enemmänkin) ja yhtä korkealla torjuntatoimintaan pystyvä (lakikorkeus 10 670 metriä) Ki-100 ei ehtinyt muodostaa vakavaa uhkaa Yhdysvaltain ilmavoimille. Koneen ensilento oli vasta tammikuussa 1945, jolloin vakava materiaalipula sekä Japaniin kohdistuvat pommitukset vaikeuttivat lentokonetuotantoa. Aseistuksena oli kaksi 12,7 mm Ho-103 -runkokonekivääriä ja kaksi 20 mm Ho-5 -siipitykkiä. Siipien alle sijoitettuna oli joko kaksi lisäpolttoainesäiliötä tai kaksi 250 kilogramman pommia.Mondey: s. 148 == Tekniset tiedot == ==Lähteet== *Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England) s. 147-148 (englanniksi) ISBN 0-7858-1363-2 ===Viitteet=== ==Aiheesta muualla== *http://www.aviastar.org/air/japan/kawasaki_ki-100.php *http://www.militaryfactory.com/aircraft/detail.asp?aircraft_id=563 *http://www.world-war-2-planes.com/Kawasaki-Ki-100.html *http://www.century- of- flight.net/Aviation%20history/photo_albums/timeline/ww2/Kawasaki%20Ki%20100.htm Luokka:Kawasakin ilma-alukset Luokka:Japanilaiset hävittäjälentokoneet Luokka:1940-luvun hävittäjälentokoneet
Feliciano Perducca

Feliciano Ángel Perducca (9. kesäkuuta 1901 Buenos Aires, Argentiina – 22. elokuuta 1976) oli argentiinalainen jalkapalloilija ja olympiamitalisti. Perducca pelasi vuosina 1923–1928 Club Atlético Temperleyssä, kunnes hän siirtyi Racing Club de Avellanedaan vuosiksi 1928–1932. Hän pelasi Argentiinan maajoukkueessa Copa Américassa 1926, jossa maa sai hopeaa. Vuonna 1928 Perducca osallistui olympialaisiin, joissa Argentiina sijoittui jälleen toiseksi. == Lähteet == == Aiheesta muualla == * Luokka:Argentiinalaiset jalkapalloilijat Luokka:Argentiinalaiset olympiamitalistit Luokka:Vuonna 1901 syntyneet Luokka:Vuonna 1976 kuolleet
Park Young-dae

Park Young-dae (; s. 9. kesäkuuta 1964) on eteläkorealainen entinen käsipalloilija ja olympiamitalisti. Park osallistui olympialaisiin ensimmäistä kertaa Los Angelesissa 1984, jossa hän pelasi kuusi ottelua ja teki yhden maalin Etelä-Korean sijoittuessa turnauksessa yhdenneksitoista. Hän oli mukana maansa joukkueessa jälleen Soulin kisoissa 1988, joissa maa voitti hopeaa ja Park oli kentällä kuudessa pelissä. == Lähteet == * Parkin profiili sports- reference.com -sivustolla Luokka:Eteläkorealaiset käsipalloilijat Luokka:Eteläkorealaiset olympiamitalistit Luokka:Vuonna 1964 syntyneet Luokka:Elävät henkilöt
Arsène Heitz

Arsene Heitz (1908–1989) oli strasbourgilainen henkilö, joka työskenteli Euroopan neuvostossa. Hänet tunnettiin muun muassa Euroopan lipun suunnittelijuudestaan. Hän ehdotti 12 keltaisen tähden ympyrää sinisellä taustalla, inspiraationa Neitsyn Marian sädekehä. Hänen jäsenyytensä Miraculous Medal -järjestöön on saattanut vaikuttaa hänen 12-tähden vertauskuvallisuuteensa. Luokka:Euroopan neuvosto Luokka:Vuonna 1908 syntyneet Luokka:Vuonna 1989 kuolleet
Asekarbromaali

Asekarbromaali (tunnetaan myös nimillä asetyladaliini ja asetyylikarbromaali) on Bayerin vuonna 1917 kehittämä uni- ja rauhoittava lääke. Sitä myytiin tuotenimillä Abasin, Carbased, Paxarel, Sedacetyl ja Sedanyl. Asekarbromaalia on myyty Yhdysvalloissa ja Euroopassa. Sitä on myös käytetty yhdistelmälääkkeenä erektiovaikeuksiin, tämä yhdistelmälääke sisälsi myös Aspidosperma quebracho-blancoa ja E-vitamiinia. == Katso myös == *Bromisovaali *Karbromaali == Lähteet == Luokka:Unilääkkeet
Probarbitaali

Probarbitaali on barbituraattijohdannainen lääkeaine joka kehitettiin 1920-luvulla. Sillä on sedatiivinen, hypnoottinen ja lihaksia rentouttava vaikutus. Probarbitaalia myytiin unilääkkeenä valmistenimillä Ipral ja Vasalgin. Luokka:barbituraatit
Butabarbitaali

Butabarbitaali (joskus myös sekbutabarbitaali) on barbituraattijohdannainen lääkeaine. Sitä käytetään unilääkkeenä. Butabarbitaalin vaikutus alkaa nopeasti, mutta kestää vain lyhyen aikaa verrattuna muihin barbituraatteihin, vaikka sen eliminaation puoliintumisaika on 100 tuntiahttp://www.rxlist.com/butisol-drug.html , mikä tekee siitä hyvän unilääkkeen sellaisille joilla muut unilääkkeet eivät tehoa. Sitä annetaan myös leikkauksen esilääkityksen. Butabarbitaali voi aiheuttaa vaarallisen myrkytyksen jos sitä otetaan sekaisin alkoholin kanssa. Sitä määrätään edelleen joissakin Etelä-Euroopan ja Etelä-Afrikan maissa, ja sillä on hieman pienempi väärinkäyttöpotentiaali kuin esimerkiksi sekobarbitaalilla. Butabarbitaalia käytetään myös valmisteissa joissa on belladonna-alkaloideja (tropaanialkaloidit), tätä valmistetta myydään nimellä Butibel. Butibelissa butabarbitaalia on vain vähän, ja sitä käytetään lihasrelaksanttina ja lievittämään vatsan ja suoliston kramppeja. Sitä käytetään myös vähentämään vatsahapon määrää. Toinen vastaavanlainen valmiste on Donnatal, joka sisältää belladonnaa ja butabarbitaalin sijaan fenobarbitaalia. Tätä valmistetta myydään myös Suomessa nimellä Bellergal. Butabarbitaalin kemiallinen kaava on C10H16N2O3, CAS-numero 125-40-6 ja moolimassa 212,246 g/mol. == Lähteet == Luokka:barbituraatit Luokka:Lääkeaineet joilla ei ole ATC-koodia
Jalkapallo kesäolympialaisissa 1906

Jalkapallo oli Ateenan väliolympialaisissa 1906 kolmatta kertaa olympiakisoissa. Olympiakultaa voitti Tanska. == Pelaajat== Tanska: Viggo Andersen, Peter Petersen, Charles Buchwald, Parmo Ferslev, Stefan Rasmussen, Aage Andersen, Oskar Nørland, Holger Frederiksen, August Lindgren, Henry Rambusch, Hjalmar Heerup Ateena: Panayotis Vrionis, Nikolaos Dekavalas, Giorgios Gerondakis, Giorgios Pandos, Alexandros Kalafatis, Konstantinos Botasis, Giorgios Merkouris, Panayotis Botasis, Giorgios Vrionis, Konstantinos Siriotis, Omiros Iosiphoglou Smyrna: Edwin Charnaud, Zaren Kouyoumtzian, Edouard Girard, Jacques Girard, Henry Joly, Percy de la Fontaine, Donald Whittal, Albert Whittal, Godfrey Whittal, Herbert Whittal, Edward Whittal Thessaloniki: George Vaporis, Nikolaos Pindos, Andonios Tegos, Nikolaos Pentzikis, Ioannis Kirou, Giorgios Sotiriadis, Vasilios Zarkadis, Dimitrios Michitsopoulos, Andonios Karagkonidis, Ioannis Saridakis, John Abbot == Ottelut == {{Turnauspuu4 |23.4.||5| Smyrna|1 |23.4.| Ateena|5| Thessaloniki|0 |24.4.||9| Ateena|0 |25.4.| Smyrna|12| Thessaloniki|0 }} == Loppusijoitukset == Sija Joukkue Ateena Smyrna 4\. Thessaloniki == Lähteet == Luokka:Kesäolympialaiset 1906 1906 Olympialaiset 1906
SSR

SSR voi viitata johonkin seuraavista: * SSR Group, suomalainen asunto- ja toimitilarakentamiseen erikoistunut valtakunnallinen rakennuskonserni Lahdesta * mikrosatelliitti, engl. lyhenne SSR (simple sequence repeat), lyhyt toistuva DNA-jakso * sosialistinen neuvostotasavalta, ven. lyhenne SSR (kyrillisin aakkosin ССР) * Puolijohderele (Solid state relay)
Fugitive Slave Act (1850)

Fugitive Slave Act oli Yhdysvaltain kongressin hyväksymä laki, joka määräsi että pohjoisen vapaisiin osavaltioihin karanneet orjat oli palautettava takaisin omistajilleen. Lakiehdotus hyväksyttiin kongressissa 18. syyskuuta 1850. Lakiehdotus oli osa vuoden 1850 kompromissia, joka ratkaisi hetkellisesti Yhdysvaltoja repineen orjuuskiistan. == Taustaa == Vuoden 1850 kompromissista ja Fugitive Slave Actista sovittiin Yhdysvaltain kongressissa kevään ja kesän 1850 aikana. Etelävaltiolaiset perustelivat Fugitive Slave Actin tärkeyttä vedoten Yhdysvaltain perustuslain 4. artiklan 2. kohdan 3. pykälään, jonka mukaan toiseen osavaltioon karanneet lailliset työntekijät on palautettava takaisin. Lisäksi etelävaltiolaiset sanoivat orjien karkaamisen aiheuttavan suuria taloudellisia tappioita osavaltioille: Louisville Journal -lehden mukaan Kentuckysta karkasi vuosittain orjia 30 000 dollarin edestä, senaattori James Murray Masonin mukaan Virginiasta 100 000 dollarin edestä, senaattori Thomas George Prattin mukaan Marylandista 80 000 dollarin edestä ja senaattori Andrew Pickens Butlerin mukaan kaikista etelävaltioista yhteensä 200 000 dollarin edestä. Yhdysvaltain väestönlaskentaviraston mukaan etelävaltioista karkasi vuonna 1850 1 011 orjaa, mikä tarkoitti käytännössä yhtä karkuria jokaista 3 165 orjaa kohden. == Lain sisältö == Fugitive Slave Act määräsi jokaisen liittovaltion sheriffin pidättämään karkuriksi epäilemänsä mustan 1 000 dollarin sakon uhalla. Jokaisesta napatusta karkurista sheriffille annettiin kuitenkin rahallinen korvaus tai ylennys. Todisteeksi orjan karkuruudesta riitti orjan omistajan antama kirjallinen vakuutus. Syytetyllä mustalla ei ollut oikeutta oikeudenkäyntiin tai itsensä puolustamiseen. Tämän takia myös useita vapaita mustia "palautettiin" orjiksi valkoisille maanomistajille. Karanneelle orjalle ruokaa tai majapaikan antaneelle henkilölle voitiin lain nojalla määrätä puoli vuotta vankeutta sekä 1 000 dollarin sakko. == Kritiikki == Fugitive Slave Act oli yksi aikansa kiistellyimmistä laeista. Orjuutta vastustaneet abolitionistit antoivat lakiehdotukselle lempinimen Bloodhound Law, verikoiralaki, johtuen karanneiden orjien jäljittämiseen käytetyistä verikoirista. Myös kirjailija Harriet Beecher Stowe otti lakiin vahvasti kantaa romaanissaan Setä Tuomon tupa. Wisconsinin korkein oikeus tuomitsi Fugitive Slave Actin perustuslain vastaisena vuonna 1852. Yhdysvaltain korkein oikeus kuitenkin esti osavaltioiden oikeuslaitoksia puuttumasta liittovaltion lakien toimintaan viisi vuotta myöhemmin ja kumosi näin Wisconsinin oikeuden päätöksen. == Lähteet == Luokka:Orjuus Yhdysvaltain politiikassa Luokka:Yhdysvaltain poliittinen historia Luokka:Yhdysvaltain liittovaltion lainsäädäntö
Maakri

Maakri on asuinalue () Kesklinnan kaupunginosassa Tallinnassa. Sen pinta-ala on 13 hehtaaria ja väkiluku 1 100 henkeä (1.1.2018). Vuoden 2014 alussa asuinalueen väestöstä 54 prosenttia oli virolaisia. == Lähteet == ==Aiheesta muualla== Luokka:Tallinnan asuinalueet
Ahokylmänkukka

Ahokylmänkukka eli etelänkylmänkukka (Pulsatilla pratensis, aikaisemmin Anemone pratensis) on kylmänkukkien sukuun kuuluva monivuotinen kasvi. == Ulkonäkö ja koko == Ahokylmänkukka on monivuotinen, heikosti mätästävä ruoho. Sen varsi on haaraton, karvainen ja 5–25 cm korkea. Kukan alapuolella on pieni lehtikiehkura, mutta muuten varsi on lehdetön. Itse kukka on kapean kellomainen, punertavan violetti ja alaspäin nuokkuva. Ahokylmänkukka risteytyy helposti hämeenkylmänkukan (P. patens) ja kangasvuokon (P. vernalis) kanssa lajien yhteisillä kasvupaikoilla.Retkeilykasvio 1998, s. 75. == Levinneisyys == Ahokylmänkukkaa esiintyy Pohjoismaiden eteläosassa, Saksassa, Itä-Euroopassa, Venäjällä ja Kazakstanissa.Plants of the World Online: Pulsatilla pratensis (L.) Mill. Viitattu 4.7.2022. Lähimpänä Suomen rajoja lajia esiintyy vakituisena Karjalankannaksella ja Virossa. Ahokylmänkukkaa on 2000-luvun alusta alkaen ilmoitettu kasvavan Ahvenanmaan Lemlandissa ja Saaristomerellä Kemiönsaaren Örössä.Suomen Lajitietokeskus: Ahokylmänkukka – Pulsatilla pratensis Viitattu 4.7.2022. Suomen putkilokasvien luettelon mukaan kasvin esiintyminen Suomessa on kuitenkin epävarmaa.Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 52.) Laji on saattanut levitä Suomeen osittain myös innokkaiden puutarhureiden siirtämänä. == Elinympäristö == Kasvupaikkoja ovat hiekkaiset ja soraiset kedot sekä tienvarret. == Lähteet == == Aiheesta muualla == * Pohjolan kasvien pauloissa: Pulsatilla pratensis - ahokylmänkukka * Kassu – Kasvien suomenkieliset nimet: Ahokylmänkukka eli etelänkylmänkukka (Pulsatilla pratensis) * Den virtuella floran: Pulsatilla pratensis Luokka:Kylmänkukat Luokka:Myrkylliset kasvit
Bromisovaali

Bromisovaali, tunnettu tavallisemmin nimellä bromivalenyyliurea on uni- ja rauhoittavana lääkkeenä käytetty bromipohjainen vanha unilääke. Sen on kehittänyt Knoll vuonna 1907, ja se on patentoitu vuonna 1909.http://worldwide.espacenet.com/publicationDetails/biblio?CC=US&NR;=914518&KC;=&FT;=E&locale;=en_EP Sitä myydään Aasiassa käsikauppalääkkeenä useilla valmistenimillä, kuten Brovarinhttp://www.drugs.com/international/bromisoval.html, ja siihen on yleensä yhdistetty tulehduskipulääke. Bromisovaali aiheuttaa väärinkäytettynä voimakkaita psyykkisiä ja neurologisia haittavaikutuksia.http://www.saunalahti.fi/arnoldus/psyklaa1.html == Katso myös == * Asekarbromaali * Karbromaali == Lähteet == Luokka:Unilääkkeet Luokka:PKV-lääkkeet Luokka:Bromiyhdisteet Luokka:Organohalidit Luokka:Orgaaniset typpiyhdisteet
Karbromaali

Karbromaali on Bayerin kehittämä uni- ja rauhoittava lääke. Sen kehitti Bayer vuonna 1909.http://worldwide.espacenet.com/publicationDetails/biblio?CC=DE&NR;=225710&KC;=&FT;=E&locale;=en_EP Se on sukua asekarbromaalille. == Katso myös == *Bromisovaali == Lähteet == Luokka:Unilääkkeet
Passendale (juusto)

Passendale on belgialainen lehmänmaidosta valmistettava puolipehmeä juusto. Passendale-juusto on saanut nimensä samannimisestä kylästä, ja sen kotiseutua on läntinen Flanderi. Passendale muistuttaa ulkomuodoltaan maalaisleipää, ja se painaa noin 3 kilogrammaa. Sen tummankeltaista kuorta peittää ohut valkoinen homekasvusto ja juustomassassa on yleensä pieniä reikiä. Juustoa kypsytetään vähintään 45 vuorokautta. Passendalen rasvapitoisuus kuiva- aineesta on 50 %. Sen maku vaihelee miedosta pikanttiin. Passendalea käytetään leivän päällä tai vihannesgratiinissa. ==Lähteet== Luokka:Belgialaiset juustot Luokka:Lehmänmaitojuustot
Tango 12

Tango 12 on Adidaksen valmistama jalkapallo sekä samalla vuoden 2012 Euroopan- mestaruuskilpailujen virallinen pelipallo. Tässä pallossa on käytetty uutta muotoilua ja Bayer MaterialSciencen materiaaleja. Alkuperäinen Tango esiintyi ensimmäisen kerran vuoden 1978 jalkapallon maailmanmestaruuskisoissa Argentiinassa. Tango 12 -palloa käytetään myös Saksan Bundesliigassa, UEFA Champions Leaguessa, Yhdysvaltojen mestaruussarjassa sekä Argentiinan korkeimmalla sarjatasolla 1. divisioonassa. == Aiheesta muualla == *http://www.mtv3.fi/urheilu/emfutis2012/uutiset.shtml/2012/06/1562441/esittelyssa- em-kisojen-virallinen-pallo---katso-kuva Luokka:Adidaksen tavaramerkit Luokka:Jalkapallot pt:Adidas Tango#Tango 12
Plopp

Plopp on ruotsalaisen Cloettan valmistama suklaamakeinen, jonka valmistus aloitettiin vuonna 1949. Plopp-suklaapatukoissa/ suklaalevyissä on sisällä toffeeta, ja ulkokuori on maitosuklaata. Uusin Plopp-suklaapatukka on Plopp Kärlek, jossa on sisäpuolella toffeen sijasta vadelmapaloja ja valkoista tryffeliä. Tilastojen mukaan yli 95 prosenttia Plopp-suklaapatukoista on myyty Ruotsissa. Suklaayhdistyksen sivuilla Plopp- suklaa on saanut sivuston jäsenien arvioiden keskiarvoksi 3,00/5,0. ==Lähteet== Luokka:Suklaapatukat
Chomutov

Chomutov () on kaupunki Ústín läänissä Tšekissä. Kaupungin asukasluku oli vuoden 2020 arvion mukaan 48 635. ==Lähteet== == Aiheesta muualla == * Kaupungin verkkosivusto Luokka:Tšekin kaupungit Luokka:Ústín lääni
Forevermore

Forevermore on Whitesnaken yhdestoista studioalbumi, joka julkaistiin 8. marraskuuta 2011. Se debytoi Suomen virallisen listan sijalla 11. == Kappaleet == Kaikki kappaleet säveltänyt ja sanoittanut David Coverdale ja Doug Aldrich. # # # # # # # # # # # # # == Kokoonpano == * David Coverdale – laulu * Doug Aldrich – kitara * Reb Beach – kitara * Michael Devin – basso * Brian Tichy – rummut == Arvostelut == * AllMusic: AllMusic review == Lähteet == Luokka:Vuoden 2011 albumit Luokka:Whitesnaken albumit
Triffidien kapina (vuoden 1981 televisiosarja)

Triffidien kapina () on vuonna 1981 tehty brittiläinen televisiosarja, joka perustuu John Wyndhamin samannimiseen tieteisromaaniin. Sarja esitettiin myös Suomen televisiossa. Televisiosarja käsitti kuusi 26 minuutin jaksoa. Sarjan tuottaja oli David Maloney, ohjaaja Ken Hannam ja käsikirjoittaja Douglas Livingstone. Alkuperäismusiikista vastasi Christopher Gunning. Sarjan ensiesitys oli samaan aikaan Britannian BBC One -kanavalla ja Australian ABC- televisioverkossa. Ensiesitys oli 10. syyskuuta 1981, ja viimeinen jakso lähetettiin 15. lokakuuta 1981. Tarinassa ilmeisesti viljelykokeiden aikaansaamia noin parimetrisiä lihansyöjäkasveja, triffidejä, tarhataan valvotusti, sillä kasvit kykenevät liikkumaan kolmen juurensa (tästä nimi triffidi) varassa. Sekasorto pääsee valloilleen, kun eräänä iltana valtaosa ihmisistä sokeutuu katseltuaan maailmanlaajuista meteorikuuroa, ”vihreitä välähdyksiä”. Tappavien kasvien valvonta pettää, ja ne hyökkäävät puolustuskyvyttömien ihmisten kimppuun. Kaiken lisäksi hirviökasvit ovat jossakin määrin kykeneviä kommunikoimaan keskenään. Sarjan päähenkilö on kasvitieteilijä ja triffidi-asiantuntija Bill Masen, joka makaa ”vihreiden välähdysten” aikana sairaalassa pää paketissa ja säilyttää näin näkökykynsä. Hän joutuu yhdessä pienen perheensä kanssa pakenemaan yrittäen vältellä niin kammottavia kasveja kuin sokeita orjuuttavia näkeviäkin. Turvapaikaksi löytyy Englannin etelärannikolla sijaitseva Wightsaari, jossa ryhmä ihmisiä muodostaa uudenlaisen yhteisön. == Lähteet == == Aiheesta muualla == * * * luokka:Brittiläiset scifi-sarjat Luokka:1980-luvun televisiosarjat Luokka:BBC:n televisio-ohjelmat
Nikolai Ivanov (soutaja)

Nikolai Petrovitš Ivanov (, 20. elokuuta 1949 Leningrad, Venäjän SFNT – 8. kesäkuuta 2012 Pietari) oli Neuvostoliittoa aktiiviurallaan edustanut soutaja ja olympiavoittaja. Ivanov kuului Neuvostoliiton olympiakultaa Montréalissa 1976 voittaneeseen perämiehelliseen nelikkoon. Münchenissä 1972 hän sijoittui perämiehellisissä kaksikoissa viidenneksi.sports-reference.com Ivanov kuoli 62-vuotiaana 8. kesäkuuta 2012.http://topspb.tv/news/news8636/ == Lähteet == * Nikolay Ivanov Biography and Olympic Results Olympics at Sports- Reference.com === Viitteet === Luokka:Neuvostoliittolaiset soutajat Luokka:Neuvostoliittolaiset olympiavoittajat Luokka:Vuonna 1949 syntyneet Luokka:Vuonna 2012 kuolleet
Triffidien kapina (täsmennyssivu)

* Triffidien kapina, John Wyndhamin romaani. * Triffidien kapina, vuoden 1962 brittiläinen elokuva. * Triffidien kapina, vuoden 1981 televisiosarja. * Triffidien kapina, vuoden 2009 televisiosarja.
Nikolai Ivanov

Nikolai Ivanov –nimisiä henkilöitä ovat: * Nikolai Ivanov, neuvostoliittolainen puoluevirkailija * Nikolai Ivanov, neuvostoliittolainen soutaja ja olympiavoittaja * Nikolai Ivanov, venäläinen kenraali * Nikolai Ivanov, venäläinen jalkapalloerotuomari * Nikolai Ivanov, neuvostoliittolainen yleisurheilija
Finnish Hockey Mafia

Finnish Hockey Mafia on suomalainen elektronisen musiikin yhtye. Suomen Leijonien MM-kultavoiton myötä suosioon noussut ”Taivas varjele!” -hitti toi Finnish Hockey Mafian suuren yleisön tietoisuuteen muutamassa päivässä. Kappale on kerännyt YouTube-palvelussa jo yli kaksi miljoonaa katsojaa ollen ensimmäisellä viikollaan yksi YouTuben katsotuimpia videoita koko maailmassa. Alkuperäisen ”Taivas Varjele!” -kappaleen taustalla on konemusiikkituottaja Joonas Hahmo. Hänet tunnetaan paremmin housemusiikin piireissä, mutta hän on tehnyt musiikkia myös kotimaisille pop-artisteille, kuten muun muassa Antti Tuiskulle. Hän pyörittää myös kotimaista levy-yhtiötä nimeltä Hahmo Recordings. Heti ”Taivas Varjele!” -kappaleen julkaisun jälkeen, remmiin liittyi myös toinen kova kotimainen tuottaja Mikael Forsby. Kaksikko julkaisi Sony Musicin kautta uuden versioinnin. Kaksikko on julkaissut myös kappaleen “Sinivalkost”, jossa ovat mukana Uniikki ja Oku Luukkainen. == Lähteet == *https://www.facebook.com/FHMafia/info *http://www.primetime.fi/artistit.php?a=fhm Luokka:Suomalaiset elektronisen musiikin artistit
Naisia

Naisia () on Charles Bukowskin vuonna 1978 julkaistu kolmas romaani. Kirjassa seikkailee Bukowskin alter ego Henry Chinaski, mutta toisin kuin Bukowskin muissa omaelämäkerrallisissa teoksissa, Naisissa keskitytään 50-vuotiaaksi ehtineen päähenkilön myöhempiin elämänvaiheisiin tunnettuna kirjailijana ja runoilijana. Kirjan on julkaissut suomeksi vuonna 1981 Weilin + Göös, ja uudelleen se ilmestyi vuonna 1999 Sammakon kustantamana. Sammakko julkaisi kirjasta myös pokkaripainoksen vuonna 2005. Kirjan on suomentanut Rauno Ekholm. == Lähteet == Luokka:Vuoden 1978 kirjat Luokka:Yhdysvaltalaiset romaanit Luokka:Charles Bukowski
Eddy Wata

Eddy Wata on nigerialainen artisti, joka aloitti laulajan uransa Italiassa. Hän löysi heti menestyksen ja teki kansainvälisiä hittejä kuten "La Bomba" ja "Jam". Kesällä 2008 Eddy teki uuden kappaleen "I Love My People", joka on julkaistu 16 maassa ja siitä tuli hitti Ranskassa, Espanjassa, Kanadassa, Brasiliassa, Puolassa, Romaniassa, Venäjällä Bulgariassa, Turkkissa, Kreikassa, Suomessa ja Israelissa. ==Singlet== * Jam (2003) - Oli korkeimillaan #16 Ranskan Top 40 -listalla * A Silvia (feat. Gabry Ponte) (2004) - Gabry Ponte Album Dr. Jekyll and Mr. DJ * Asperger (2004) * In Your Mind (2004) - Oli korkeimmillaan #34 Ranskan Top 40 listalla * La Bomba (2005) - Oli korkeimmillaan #10 Suomen Top 100 listalla * What a Boy (2006) * I Love My People (2008) - Oli korkeimmillaan #1 Romanian Top 100 listalla * The Light (2008) * My Dream (2009) * I Like The Way (2010) * I Wanna Dance (2010) * Señorita (2011) * Superstar (2012) * I Feel So Good (2013) * My Season (2013) * I Wa le Wa (2014) * Shake Your Bom Bom (2015) Luokka:Nigerialaiset muusikot Luokka:Syntymävuosi puuttuu Luokka:Elävät henkilöt
Soanlahden ortodoksinen kirkko

Soanlahden Pyhän Nikolaoksen kirkko oli Suistamon ortodoksiselle seurakunnalle kuulunut kirkko Soanlahden kirkonkylässä Suomen Neuvostoliitolle luovuttaman Karjalan pohjoisosassa. Vuonna 1903 valmistunut puurakenteinen torniton pitkäkirkko paloi jatkosodassa vuonna 1941. Kirkko rakennettiin alun perin koulukirkoksi, jossa jumalanpalveluksien lisäksi pidettiin kirkollista pienten lasten koulua. Kirkko tunnettiin tämän vuoksi myös nimellä Soanlahden koulukirkko. Aluksi kirkkoa kutsuttiin myös rukoushuoneeksi. == Suunnittelu ja rakentaminen == Soanlahden vanhalla hautausmaalla oli aiemmin ollut Jumalanäidin syntymän muistolle pyhitetty ortodoksinen rukoushuone, mutta se oli huonokuntoisuuden vuoksi hävitetty polttamalla 1800-luvulla. Ortodoksisen kirkon rakentamista Soanlahdelle alettiin suunnitella 1800-luvun lopulla. Suistamon seurakunta sai 1890-luvulla talollisen Ivan Tšokkisen lahjoittaman tontin Soanlahden kirkonkylästä jonkin matkaa Soanlahden luterilaisen kirkon pohjoispuolelta. Hengellinen hallitus suositteli kirkollista pienten lasten koulutaloa paikkakunnalle. Kirkon suunnitteli sortavalalainen O. Leander vuonna 1898 ja Zaharij Prokujevin ja rakennusmestari J. Mäkisen suorittivat rakennustyöt vuosina 1900-03. Kirkon rakennuttajana oli silloinen Suomen suuriruhtinaskunnan kenraalikuvernööri Nikolai Bobrikov ja kirkko rakennettiin valtion varoilla. Suomen ortodoksisen hiippakunnan arkkipiispa Nikolai vihki kirkon 1. joulukuuta 1903. == Ulkoasu ja sisätilat == Soanlahden kirkko oli malliltaan torniton pitkäkirkko. Sen hirsirunko oli lautavuorattu ja katto oli peltiä. Rakennus oli 30 metriä pitkä, 12 metriä leveä ja sen keskiosan muodostanut kirkkosali oli kuusi metriä korkea, jonka lisäksi sen molemmissa päissä oli neljä metriä korkeat tilat. Kirkko ei muistuttanut tornittomuutensa vuoksi perinteistä käsitystä kirkosta, vaan sen ulkomuoto muistutti ennemminkin maaseutukoulujen ja asemarakennusten tyyliä. Kirkon pääoven yläpuolella ollessa katoksessa oli yksi kello. Suistamon seurakunta ei pitänyt kirkosta hyvää huolta, eivätkä myöskään soanlahtelaiset ortodoksit kyenneet sitä yksin hoitamaan. Kirkon kunnostaminen aloitettiin 1930-luvun lopulla. Korjaussuunnitelman laati arkkitehti Juhani Viiste vuonna 1938. Suunnitelman mukaan kirkon päähän olisi lisätty torni, mutta rakennustöitä ei ehditty aloittaa ennen talvisotaa ja alueluovutusta. Kirkon ikonostaasi kuitenkin ehdittiin korjata ja laajentaa. == Kirkon kohtalo == Talvisodassa Soanlahti pysyi Suomen hallussa sodan loppuun asti vuonna 1940 ja oli luovutettava vasta rauhansopimuksen perusteella Neuvostoliitolle. Kaikki kirkon kirkkotekstiilit ja ikonit jäivät evakuoimatta. Kirkko tuhoutui Jatkosodan hyökkäysvaiheessa kesällä 1941, kun perääntyvät neuvostojoukot sytyttivät Soanlahden kirkonkylän rakennukset tuleen. Entiset soanlahtelaiset pystyttivät kirkon raunioille muistomerkiksi puisen matkamiehen ristin kesällä 1996 vieraillessaan entisellä kotiseudullaan. == Lähteet == * * * * === Viitteet === Luokka:Soanlahti Luokka:Luovutettujen alueiden kirkkorakennukset Luokka:Suomen puiset pitkäkirkot
Weckman

Weckman tai Weckmann on muun muassa seuraavien henkilöiden sukunimi: * Adolf Weckman (s. 1840), ruotsalainen poliitikko * Björn Weckman (1896–1978), suomalainen diplomi-insinööri, Ab Uleå Oy:n toimitusjohtaja * Gustaf Weckman (1800–1868), suomalainen kultaseppä * Jan Kenneth Weckman (s. 1946), taidegraafikko * Kaisu Weckman, o. s. Niittynen (1921–1998), suomalainen SKDL:n kansanedustaja ja Kansaneläkelaitoksen johtaja * Karl-Johan Weckman (s. 1933), maataloudentutkija, professori * Knut Weckman (1861–1930), suomalainen näyttelijä * Matthias Weckmann (viimeistään 1619–1674), saksalainen säveltäjä * Nils Henrik Agaton Weckman (1850–1906), suomalainen Venäjän armeijan kenraalimajuri * Pekka Weckman (1833–2019), suomalainen yrittäjä ja yritysjohtaja, teollisuusneuvos * Reinhold Weckman (1865–1949), suomalainen yritysjohtaja ja eversti * Stig Weckman (1902–1956), tekniikan tohtori, vuorineuvos, Kemi Oy:n toimitusjohtaja 1937–1952 * Verner Weckman (1882–1968), vuorineuvos, suomalainen kreikkalais-roomalaisen tyylin painija, ensimmäinen suomalainen olympiavoittaja ===Entisenä sukunimenä=== * Toini Karto, o.s. Weckman (1889–1970), suomalainen tanssija * Eino R. Wartiovaara, alk. Weckman (1885–1967), metsänhoitaja ja Maria Åkerblomin herätysliikkeen saarnamies * Jonathan Wartiovaara, alk. Weckman (1877–1937), suomalainen virkamies, ministeri ja Valtiokonttorin ylitirehtööri ==Muita== * 7587 Weckmann on pikkuplaneetta. * Weckman Steel, metallialan yritys
Nikon D3200

Nikon D3200 on japanilaisen kameravalmistaja Nikonin 19. huhtikuuta 2012 julkistama digitaalinen järjestelmäkamera. Kamerassa on 24,2 megapikselin DX- kokoinen kenno, joka vastaa APS-C:tä. Nikon D3200 tuli myyntiin noin 600 euron hintaan. D3200 korvasi D3100:n. Tammikuussa 2014 julkaistu D3300 korvasi D3200:n Nikonin aloittelijatason järjestelmäkamerana. == Ominaisuuksia == * Nikonin 24,2 (yhteensä 24,7) megapikselin Nikon DX -formatin CMOS-kenno, herkkyydeltään ISO 100–6 400 (ISO 12 800 laajennettuna) * 1080p HD- teräväpiirtovideo, 30 fps * Nikon Expeed 3 -kuvaprosessori * Aktiivinen D-Lighting * Automaattinen värivirheiden korjaus * Tallennus joko SD-, SDHC- tai SDXC-kortille * Sarjakuvausnopeus 4 kuvaa/s == Lähteet == == Aiheesta muualla == *Nikon D3200 Nikonin sivuilla D3200
Triffidien kapina

Triffidien kapina (The Day of the Triffids) on John Wyndhamin vuonna 1951 julkaistu tieteisromaani. Se ilmestyi suomeksi Risto Kalliomaan käännöksenä vuonna 1954.John Wyndham (1903-1969) Petri Liukkonen (author) & Ari Pesonen. Kuusankosken kaupunginkirjasto 2008 == Juoni == Tarinassa ilmeisesti viljelykokeiden aikaansaamia noin parimetrisiä lihansyöjäkasveja, triffidejä, tarhataan valvotusti, sillä kasvit kykenevät liikkumaan kolmen juurensa (tästä nimi triffidi) varassa. Sekasorto pääsee valloilleen, kun eräänä iltana valtaosa ihmisistä sokeutuu katseltuaan maailmanlaajuista meteorikuuroa, ”vihreitä välähdyksiä”. Tappavien kasvien valvonta pettää, ja ne hyökkäävät puolustuskyvyttömien ihmisten kimppuun. Kaiken lisäksi hirviökasvit pystyvät jossakin määrin kommunikoimaan keskenään. Kirjan päähenkilö on kasvitieteilijä ja triffidi-asiantuntija Bill Masen, joka makaa ”vihreiden välähdysten” aikana sairaalassa pää paketissa ja säilyttää näin näkökykynsä. Hän joutuu yhdessä pienen perheensä kanssa pakenemaan yrittäen vältellä niin kammottavia kasveja kuin näkeviä orjuuttavia sokeitakin. Turvapaikaksi löytyy Englannin etelärannikolla sijaitseva Wightsaari, jossa ryhmä ihmisiä muodostaa uudenlaisen yhteisön. Kirja heijastelee sen kirjoittamisen ajan vallitsevia pelkoja: kylmää sotaa, biologisten kokeiden riistäytymistä hallitsemattomiksi ja ihmisen aiheuttamaa maailmanloppua.The Day of the Triffids Penguin Books Kirjan julkaisemisen jälkeen sanasta triffidi on tullut lähes kaikenlaisia mielikuvituksellisia, vihamielisiä ja vaarallisia kasveja tarkoittava sana. == Lähteet == Luokka:Englantilaiset tieteisromaanit Luokka:Post-apocalypse- kirjallisuus Luokka:Vuoden 1951 kirjat
MTV Fakta XL

MTV Fakta XL (aiemmin MTV3 Fakta XL) oli MTV Oy:n maksullinen dokumenttiohjelmiin keskittynyt televisiokanava, joka aloitti toimintansa 13. elokuuta 2012. MTV Fakta XL korvasi MTV3 Kanavapakettiin sisältyneen MTV3 Scifi-kanavan. Kanava tarjosi entistä laajemman kattauksen ajankohtaisia dokumentteja ja dokumenttisarjoja. Kanavan lähetykset päättyivät 31. maaliskuuta 2014 vähäisen katsojaluvun vuoksi. Kanavan viimeinen ohjelma ennen lopettamista oli "Kuinka selvitä hengissä katastrofista". == Entiset logot == Tiedosto:MTV3 FaktaXL logo.png|2012 – 2. marraskuuta 2013. == Lähteet == Luokka:MTV:n televisiokanavat Luokka:Vuonna 2012 perustetut televisiokanavat Luokka:Vuonna 2014 lakkautetut televisiokanavat
Myöhästynyt hääyö

Myöhästynyt hääyö on Edvin Laineen ohjaama elokuva vuodelta 1960. Juha Nevalaisen käsikirjoitus perustuu Mika Waltarin näytelmään Myöhästynyt hääyö (1948). Näytelmä oli Laineen tilaustyö kiertuenäytelmäksi. Juha Nevalainen muokkasi näytelmän elokuvakäsikirjoitukseksi, johon tuli alkuperäisten neljän rinnalle lisää henkilöhahmoja. Keskeisiä ovat kuitenkin alkuperäiset neljä. Annie mestariampujan ja My Fair Ladyn ansiosta Liisa Tuomi oli suosittu näyttelijä, ja hänen vuokseen elokuvassa painotettiin musiikkiosuuksia. Toivottu Rakkaan lurjuksen yleisömenestyksen toistaminen ei kuitenkaan onnistunut, vaan katsojia oli alle vuoden keskiarvon. Taustaa, viitattu 27.4.2014 ==Juoni== Juhlitun yön jälkeen mies herää aamuun ja muistaa menneensä illalla naimisiin tyttöystävänsä kanssa. Naisvihaaja amerikaneno tulee käymään ja asiat menevät sotkuun. Tarinassa hääyön tielle tulee hullunkurisia esteitä. ==Arviot== Elokuvan kestävintä antia on erään kriitikon mukaan Marius Raichin kuvaus.Päivän elokuvia, Tv-maailma, 22/2012 sivu Erään toisen kriitikon mukaan kyseessä on keskentekoinen teatraalinen farssi, jossa on turhia musiikkinumeroita.HWR, Myöhästynyt hääyö, Päivän elokuvia, Tv- maailma, 16-17/2012 sivu 18 ==Näyttelijät== == Lähteet == Luokka:Vuoden 1960 suomalaiset elokuvat Luokka:Suomalaiset näytelmiin perustuvat elokuvat Luokka:Suomalaiset komediaelokuvat Luokka:Suomalaiset mustavalkoelokuvat Luokka:Edvin Laineen ohjaamat elokuvat